ΓΡΑΠΤΗ ΕΡΩΤΗΣΗ P-1028/00

υποβολή: Koldo Gorostiaga Atxalandabaso (NI) προς την Επιτροπή

(29 Μαρτίου 2000)

Θέμα: Παραβίαση των άρθρων 2, παράγρ. 4, και 6, παράγρ. 2, της Συνθήκης του Άμστερνταμ

Η αυστριακή κυβέρνηση συνασπισμού έχει αποτελέσει τον στόχο έντονης κριτικής από τότε που ανέλαβε την εξουσία, τον περασμένο Φεβρουάριο. Με τη σαφή πρόθεση να καταδείξουν τη στάση της ευρωπαϊκής κοινής γνώμης, χιλιάδες ευρωπαίοι διαδήλωσαν στους δρόμους της Βιέννης, ενθαρρυνόμενοι από τη συνολικήποστήριξη όλων των οργάνων της ΕΕ.

Στις 11 Μαρτίου, στα γαλλοϊσπανικά σύνορα που χωρίζουν το βασκικό λαό, η κυβέρνηση του Παρισιού έστειλε αστυνομικές δυνάμεις για να εμποδίσουν τη διέλευση βάσκων πολιτών που επιθυμούσαν να συμμετάσχουν σε λαϊκή πορεία, στην πόλη Bayonne του βόρειου τμήματος της χώρας των Βάσκων. Σκοπός της συγκέντρωσης αυτής ήταν να καταγγελθεί η διασπορά των Βάσκων πολιτικών κρατουμένων σε όλη τη Γαλλία και την Ισπανία, αλλά και η παραβίαση των δικαιωμάτων των κρατουμένων αυτών και των συγγενών τους. Η γαλλική κυβέρνηση, με την πλήρη συμφωνία της Μαδρίτης, έθεσε σε ισχύ το άρθρο 2 της Συνθήκης του Σένγκεν που επιτρέπει το κατ' εξαίρεση κλείσιμο των συνόρων. Διαπιστώνουμε ότι, παραδόξως, ενώ η πορεία της Βιέννης ενθαρρύνθηκε, εκείνη της Bayonne απαγορεύθηκε.

1. Θα μπορούσαν τα κράτη μέλη της ΕΕ να εξηγήσουν στους ευρωπαίους πολίτες ποιά ανθρώπινα δικαιώματα τους επιτρέπεται ναπερασπίζονται;

2. Μπορούν οι διατάξεις της Συνθήκης του Σένγκεν, έτσι όπως χρησιμοποιήθηκαν από τη γαλλική κυβέρνηση, να αναστέλλουν θεμελιώδη δικαιώματα που εγγυάται η Ευρωπαϊκή Σύμβαση για τα Ανθρώπινα Δικαιώματα, αλλά και την ίδια την αρχή της ελεύθερης κυκλοφορίας των προσώπων στο εσωτερικό της ΕΕ;

3. Μπορούν οι Βάσκοι να ζήσουν στην ΕΕ χωρίς το σιδηρούν τους παραπέτασμα;

Απάντηση του κ. Vitorino Εξ ονόματος της Επιτροπής

(28 Απριλίου 2000)

Αφενός, το άρθρο 2 παράγραφος 2 της σύμβασης του Schengen το οποίο επιτρέπει σε ένα κράτος μέλος, εφόσον σέβεται ορισμένες διαδικασίες που προβλέπονται από τα κεκτημένα του Schengen, να επανεισάγει για ένα περιορισμένο χρονικό διάστημα τους ελέγχους των προσώπων στα εσωτερικά σύνορα εφόσον το απαιτεί η δημόσια τάξη ή η εθνική ασφάλεια το απαιτεί. Η ισχύουσα κοινοτική νομοθεσία όσον αφορά την ελεύθερη κυκλοφορία των πολιτών της Ένωσης επιτρέπει την εισαγωγή αιτιολογημένων περιορισμών για λόγους δημόσιας τάξης και ασφάλειας(1).

Αφετέρου, η άσκηση των θεμελιωδών δικαιωμάτων όπως η ελευθερία έκφρασης και ελευθερία πραγματοποίησης ειρηνικών συγκεντρώσεων μπορούν, σύμφωνα με τα άρθρα 10, παράγραφος 2 και 11, παράγραφος 2 της σύμβασης προστασίας των ανθρωπίνων δικαιωμάτων και των θεμελιωδών ελευθεριών, ναποβληθούν κυρίως σε ορισμένους περιορισμούς που προβλέπονται από το νόμο και οι οποίοι συνιστούν απαραίτητα μέτρα για την εθνική ασφάλεια ή για την προστασία της τάξης, σε μια δημοκρατική κοινωνία.

(1) Βλέπε κυρίως τα άρθρα 39 παράγραφος 3, 46 παράγραφος 1 και 55 της συνθήκης ΕΚ, καθώς και την οδηγία Νο 64/221/EOK της 25ης Φεβρουαρίου 1964 για τον συντονισμό των ειδικών μέτρων όσον αφορά τους ξένους σχετικά με την μετακίνηση και την αιτιολογημένη διαμονή για λόγους δημόσιας τάξης, δημόσιας ασφάλειας και δημόσιαςγείας (EE 56 της 4.4.1964).